בית קיריבילי

בית קיריבילי (באנגלית: Kirribilli House) הוא מעונו הרשמי המשני של ראש ממשלת אוסטרליה. הקוטג', הממוקם בפרבר קיריבילי בחוף הצפוני התחתון של סידני, והשטחים הנלווים אליו ממוקמים בקצה המזרחי של שדרת קיריבילי. זהו אחד משני מעונות ראש הממשלה הרשמיים, כאשר המעון הרשמי העיקרי הוא "הלודג'" בבירה קנברה. הבית, הגנים והשטחים נמצאים ברשימת המורשת של חבר העמים הבריטי. אף על פי שבית קיריבילי מוגדר כמעונו המשני של ראש הממשלה, ג'ון הווארד, טוני אבוט וסקוט מוריסון, שכולם היו חברי פרלמנט מטעם מחוזות סידני, השתמשו בבית כמעונם העיקרי. בדומה למעון העיקרי הלודג' בקנברה, עלויות התחזוקה והתפעול של בית קיריבילי ממומנות מתקציב מחלקת ראש הממשלה והקבינט, כחלק מהתקציב השנתי המאושר על ידי הפרלמנט האוסטרלי. היסטוריה המבנה הוקם ב-1855 על ידי אדולפוס פרדריק פיז. לאחר שעבר בין מספר בעלויות פרטיות, נרכש הנכס על ידי ממשלת אוסטרליה ב-1920, בעקבות לחץ ציבורי למנוע את פיצול הקקע לבנייה פרטית ושימור הגנים המקיפים אותו. בין 1930–1953 שימש הבית לסגל המושל הכללי, ואף הושכר לדיירים פרטיים למשך תקופה ארוכה. ב-1956 עבר המבנה שיפוץ נרחב וחזר לשמש כמעון ההארחה הרשמי עבור אורחי המדינה וראש הממשלה. האורח הרשמי הראשון שביקר בבית קיריבילי לאחר שיקומו היא ראש ממשלת יפן, נובוסוקה קישי. במהלך שנות ה-80 וה-90 בוצעו בבית עבודות שחזור ושימור נוספות, שכללו את החזרת גרם המדרגות המרכזי למיקומו המקורי מהמאה ה-19. גלריה קישורים חיצוניים הערות שוליים